27/01/2022 | Administración LocalMunicipal
A Coruña
Xestión Tributaria
Edicto aprobación definitiva de contribucións especiais para a ampliación do servizo de extinción de incendios

Por acordo do Pleno deste Concello de data 2 de decembro de 2021 acordouse aprobar, provisionalmente, a imposición e ordenación de contribucións especiais para a ampliación do servizo de extinción de incendios do Concello da Coruña. En cumprimento do establecido nos artigos 17.1 e 17.2 do RDL 2/2004, de 5 de marzo, polo que se aproba o texto refundido da lei reguladora das facendas locais, en diante TRLRFL, o acordo provisional estivo exposto ao público durante trinta días hábiles no taboleiro de edictos do Concello, foi publicado no B. O. P. nº 233 de 9 de decembro e en tres diarios de maior difusión da provincia da Coruña. Durante o citado período de exposición pública non se presentaron reclamacións, polo que, en aplicación do establecido no artigo 17.3 do TRLRFL, elévase a definitivo o acordo de aprobación provisional, sen necesidade de novo acordo plenario. En consecuencia, e en virtude do establecido no artigo 17.4 do TRLRFL, faise pública a aprobación definitiva do expediente de imposición e ordenación de contribucións especiais para a ampliación do servizo de extinción de incendios do Concello da Coruña. A ordenación rexerase pola Ordenanza fiscal que segue e, no non previsto naquela, polo establecido na Ordenanza Fiscal nº 19, Xeral de Contribucións Especiais, aprobada polo pleno da Corporación o 3 de decembro de 2004 e actualmente en vigor: 1.1. Suxeitos pasivos.- Son suxeitos pasivos das contribucións especiais, de acordo co previsto no artigo 30.2. c do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, as compañías aseguradoras que desenvolvan a súa actividade no ramo de incendios no termo municipal da Coruña. A GESTORA DE CONCIERTOS PARA LA CONTRIBUCIÓN A LOS SERVICIOS DE EXTINCIÓN DE INCENDIOS A. I. E. (V-81070211) actúa en representación dos suxeitos pasivos, nos termos previstos no Convenio de Colaboración aprobado pola Xunta de Goberno Local de 18/12/2019 e formalizado en data 04/05/2020.1.2. Custo da ampliación do servizo de extinción de incendios.- O custo da ampliación do servizo de extinción de incendios ascende á cantidade de 1.171.167,27 € ( UN MILLÓN CENTO SETENTA E UN MIL CENTO SESENTA E SETE EUROS CON VINTE E SETE CENTIMOS) que se corresponde cos seguintes proxectos de investimento: 1.3. Base Impoñible, Criterios de Repartición e Cotas Tributarias. A Base Impoñible cífrase na cantidade de 1.054.050,54€ (UN MILLÓN CINCUENTA CATRO MIL CINCUENTA EUROS, CON CINCUENTA CATRO CENTIMOS) que equivale ao 90 por cento do custo dos proxectos denominados. Obra nova local para zona de descontaminación e limpeza de EPIs de bombeiros. Equipos de protección Individual, material de rescate e subministro e instalación de hidrantes e señalización Subministro de vehículo furgón F. S. V. con material diverso. Obra de reforma en edificio de oficinas para mellorar a operatividade del servizo. Substitución dos portalóns de peche no Parque de Bombeiros adecuados á normativa actual, e que será distribuída entre os suxeitos pasivos, proporcionalmente ao importe das primas recadadas no ano 2020. Se a cota esixible fose superior ao 5% das primas recadadas polas compañías aseguradoras, o exceso trasladarase a exercicios sucesivos ata a súa total amortización.1.4 Recadación de Cotas Tributarias. A XESTORA DE CONCERTOS PARA A CONTRIBUCIÓN AOS SERVIZOS DE EXTINCIÓN DE INCENDIOS A. I. E. (V-81070211), recadará das Entidades Aseguradoras que operan no termo municipal do Concello da Coruña, en cuxa representación actúa, a cantidade estipulada e que constitúe a cota global das Contribucións Especiais.1.5 Achega Municipal. A achega do Concello con cargo aos seus recursos propios aplicarase ás partidas orzamentarias, 10.136.622.00,10.136.623.00,10.136.624.00,10.136.632.00, do Orzamento Xeral en vigor. Contra o anterior acordo, elevado a definitivo, e de conformidade co disposto no artigo 19 do TRLRFL en concordancia co artigo 46.1 da lei 29/98, de 13 de xullo, reguladora da xurisdición contenciosa administrativa, os interesados poderán interpor recurso contencioso administrativo no prazo de dous meses contados a partir do día seguinte ao da publicación do presente anuncio no Boletín oficial da Provincia. Así mesmo poderán interpor calquera outro recurso que estimen procedente. Na Coruña a 25 de xaneiro de 2022 O director de Economía, Facenda e Réxime Interior Adela Lucia Cardete Assahli